Administraţia Naţională de Meteorologie a emis vineri o atenţionare Cod galben de intensificări ale vântului care vizează aproape o treime din țară, valabilă până la ora 23.
În Banat, Maramureș, cea mai mare parte a Transilvaniei, precum și în zona Carpaților Meridionali vântul va avea intensificări, cu viteze de 55...65 km/h.
„În județul Caraș-Severin vor fi rafale de 70...85 km/h. Local și temporar vor fi intensificări ale vântului și în restul țării, cu viteze în general de 40...50 km/h”, precizează ANM.